- Փորձագետների ձևակերպումներում նշվում է, որ Թուրքիայի տարածքում ապրում են մոտ 2,5-3 մլն ծպտյալ և իսլամացած հայեր: Փաստորեն մեկ դար նրանց իրավունքները ոտնահարված են. նրանք վախենում էին ներկայանալ հայի անուն-ազգանունով, կեղծում էին իրենց ինքնությունը: Հիմա արդեն ունեն այդ հնարավորությունը: Եվ դա Ցեղասպանության 100-րդ տարելիցի նպաստավոր հետևանքներից մեկը կարելի է համարել. ոմանք արդեն հայտարարում են իրենց ով լինելը: Դա հակիրճ կարելի է ձևակերպել այսպես. Թուրքիայում այսօր ինքնության ճգնաժամ է, որովհետև հայն ասում է, որ ինքը հայ է, հրեան ասում է, որ հրեա եմ և այլն: Այսինքն` մարդիկ վերադառնում են դեպի իրենց արմատները: